Държавен вестник, бр. 36, 2016 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  36
МЕМОРАНДУМ  
ЗА РАЗБИРАТЕЛСТВО
относно подкрепа за проекти на ЕС между 
правителството на Република България и 
Европейската инвестиционна банка
(Ратифициран със закон, приет от 43-то На-
родно събрание на 11 февруари 2016 г. – ДВ, 
бр. 16 от 2016 г. В сила от 7 март 2016 г.)
Долуподписаните:
Правителството на Република България, 
представлявано от г-н Томислав Дончев, 
заместник министър-председател по европей-
ските фондове и икономическата политика, 
(наричанo по-нататък („България“)
и
Европейската инвестиционна банка, със 
седалище 98-100, булевард „Конрад Аденауер“, 
Люксембург-Кирхберг (Великото херцогство 
Люксембург), представлявана от г-жа Флавия 
Паланза, директор, и г-н Стивън Стърмър, 
началник отдел
(наричана по-нататък („ЕИБ“)
(наричани заедно („Страните“)
Като имат предвид, че:
1. Страните отчитат приноса на дългого-
дишното добро сътрудничество между Бълга-
рия и ЕИБ по отношение на финансирането 
на инфраструктурни инвестиции и други 
проекти за развитие на България по време на 
преходния период, в процеса на подготовка 
за присъединяването към Европейския съюз 
(„ЕС“), по време на икономическата криза и 
първия програмен период 2007 – 2013 г.;
2. България отчита значението на взаимо-
отношенията между България и Европейската 
комисия, по-специално след присъединяването 
на България към ЕС на 1 януари 2007 г.;
3. Страните признават значителната роля 
на финансирането, което България следва 
да получи от европейските структурни и 
инвестиционни фондове (ЕСИФ), а именно 
Европейския фонд за регионално развитие 
(ЕФРР), Европейския социален фонд (ЕСФ), 
Кохезионния фонд (КФ), Европейския земе-
делски фонд за развитие на селските райони 
(ЕЗФРСР) и Европейския фонд за морско дело 
и рибарство (ЕФМДР). Това финансиране за 
програмния период 2014 – 2020 г. представ­
лява уникална възможност за България да 
ускори своето възстановяване от кризата, да 
укрепи своето икономическо развитие и да 
осъществи така нужните на страната инвес-
тиции в основна транспортна и екологична 
инфраструктура, в повишаване на уменията, 
в развитие на образованието, научноизследо-
вателската и развойната дейност, в човешки 
ресурси, укрепване на основите за бъдещата 
конкурентоспособност и развитие на иконо-
мика, основана на знанието и иновациите;
4. България е решена да увеличи степента 
и качеството на усвояване на фондовете на 
ЕС чрез по-добро управление, оптимизация и 
изпълнение. С цел максимално прилагане на 
международния опит България потвърждава, 
че помощта на ЕИБ ще бъде изключително 
ценна в усилията на страната за засилване на 
капацитета є за разработване на политики и 
стратегии, секторно планиране и планиране 
на проекти, проектиране, тръжни методоло-
гии, предпроектни проучвания, изпълнения 
и мониторинг; 
5. България отчита, че Европейската ко-
мисия признава стойността на консултациите 
и помощта, които ЕИБ може да предостави 
на България в този важен момент за нейното 
развитие. Помощта на ЕИБ е необходима 
както за успешното изпълнение на проекти-
те, предвидени за финансиране от ЕСИФ в 
рамките на програмния период 2014 – 2020 г., 
така и за успешната подготовка на България 
за бъдещия програмен период 2021 – 2027 г.; 
6. Настоящият Меморандум за разбирател-
ство („Меморандум“) не предвижда промяна 
на характера на подкрепата, която ЕИБ ще 
продължи да предоставя на България, когато 
тази подкрепа попада извън обхвата на насто-
ящия Меморандум; по-специално, Страните 
признават, че като допълнение към своите 
операции по отпускане на заеми и помощта, 
предоставена от JASPERS при изготвянето 
на нови проекти, ЕИБ е декларирала своето 
желание за предоставяне на техническа помощ 
за проекти на ЕС; 
7. ЕИБ е финансиращата институция на 
ЕС. По силата на членове 174 и 175 от До-
говора за функционирането на Европейския 
съюз (ДФЕС) „За да насърчи цялостното си 
хармонично развитие, Съюзът разработва и 
осъществява свои инициативи, които водят до 
укрепването на неговото икономическо, соци-
ално и териториално сближаване“ и „Съюзът 
подкрепя осъществяването на тези цели чрез 
действията, които предприема посредством 
структурните фондове на ЕС, Европейската 
инвестиционна банка и други съществуващи 
финансови инструменти“. Освен това тези 
членове се посочват в преамбюла към Рег­
ламент 1303/2013 на Съвета за определяне 
на общоприложими разпоредби за ЕСИФ, а 
ролята на ЕИБ за помощта в усвояването на 
фондовете е отразена допълнително в няколко 
разпоредби от регламентите за ЕСИФ;
8. Съгласно член 18, параграф 7 от Устава 
на ЕИБ, като допълнение към нейната дей-
ност по отпускане на заеми, ЕИБ може да 
предоставя услуги по техническа помощ в 
съответствие с условията, установени с ква-
лифицирано мнозинство от нейния Съвет на 
управителите и в съответствие с нейния устав;